NGV skend Grondwet: AfriForum gaan gesondheidsdepartemente vir wanbesteding van R5,8 miljard aankla - Stop Korrupsie
AfriForum het vandag tydens 'n mediakonferensie 'n omvattende verslag bekendgestel oor hoekom die inwerkingstelling van nasionale gesondheidsversekering (NGV) in Suid-Afrika ongrondwetlik sal wees. Die verslag verduidelik verder waarom die impakstudie waarop NGV gegrond is, totaal ontoereikend is en die wetsontwerp dus tersyde gestel moet word.
"Volgens die verslag maak Artikel 27 van die Grondwet net voorsiening vir toegang tot gesondheidsorg. Dit meld nêrens dat die staat verplig is om gesondheidsorg aan almal te voorsien nie. Trouens, as die regering se inmenging hierdie toegang verhinder, is dit ongrondwetlik. Wanneer 'n mens die huidige toedrag van sake in die gesondheidsdepartement oorweeg, het die staat beslis nie die kapasiteit om gesondheidsdienste aan almal in die land te verskaf nie. Dit beteken dus dat dit ongrondwetlik sal wees vir die staat om beheer oor die privaat gesondheidsektor oor te neem," sê Natasha Venter, AfriForum se woordvoerder vir NGV.
Die regering plaas die skuld vir die swak gehalte van gesondheidsorg wat die staat bied, op die privaat gesondheidsbedryf en diegene met mediese fondse.
"In werklikheid word hierdie mense benadeel deur staatsinmenging en wanbesteding. Hul belastinggeld word reeds deur die departement van gesondheid wanaangewend en dan verkwalik die regering hulle omdat hulle privaat mediese dienste op hul eie onkoste aanskaf. Dit is verder grootliks die regering se toedoen – naamlik die oorregulering van die sektor – dat privaat mediese sorg só duur is," sê Venter verder.
AfriForum het daarom ook hul plan aankondig om al nege provinsies deur die loop van hierdie week te besoek, waartydens strafregtelike klagtes ingevolge Artikel 86(1) van die Openbare Finansiëlebestuurswet, 1999 (Wet nr. 1 van 1999) teen die nege hoofde van die provinsiale gesondheidsdepartemente ingedien sal word.
Hierdie nege departemente is almal skuldig aan onreëlmatige, vrugtelose, verkwistende en ongemagtigde besteding, met altesaam meer as R5,8 miljard se verkwisting in die 2017/2018-finansiële jaar. Hierdie inligting is uit die departemente se jaarverslae bekom.
Die eerste klagtes is direk ná die mediakonferensie teen die hoof van die Gautengse departement van gesondheid ingedien. Volgens hul jaarverslag het dié departement byna R1,4 miljard in die 2017/2018 finansiële jaar wanbestee.
"Dit is duidelik dat die regering se voorgestelde NGV-skema polities gemotiveer is en dat dit nie die gesondheidsuitkomste van die armste en kwesbaarste lede van die samelewing wesenlik sal verbeter nie. Die misbruik van belastingbetalers se geld is 'n nasionale krisis. Hierdie skema sal net tot die krisis bydra. Dit is tyd dat belastingbetalers druk op die Nasionale Vervolgingsgesag plaas om voorbeelde te maak van departementshoofde wat nie hul pligte nakom nie. Hulle is van die grootste oortreders wat die misbruik van belastingbetalergeld betref," sê Monique Taute, AfriForum se hoof van se teenkorrupsie-eenheid.
Die feit dat die regering onlangs 'n teenkorrupsieforum vir gesondheidsorg gestig het, dui op die enorme omvang van die korrupsie en wanbesteding in die gesondheidsdepartement.
"AfriForum hoop dat hierdie forum daadwerklik sal optree in die hantering van hierdie klagtes, asook die uitwissing van ander korrupsie en bedrog in hierdie departement," sluit Taute af.
AfriForum moedig die publiek aan om die nodige druk op die Nasionale Vervolgingsgesag te plaas: SMS jou naam na 45344 (R1) of onderteken die klagtes op AfriForum se webtuiste by www.stopkorrupsie.co.za.
AfriForum moedig ook die publiek aan om NGV verder teen te staan deur hul mandaat vir AfriForum te gee en op AfriForum se webtuiste by www.jougesondheid.co.za kommentaar teen NGV in te dien.
Klik hier vir die verslag.
Post Tags:	#AfriForum|belasting|gesondheid|grondwet|klagtes|Korrupsie|NGV
Adv. Gerrie Nel vervolg Tom Moyane vir aanranding
Nuus | Staatskaping | Suksesse
Stel 'n kommissie van ondersoek in
Organisasies verenig: Adjunkpresident moet 'n kommissie van ondersoek aanstel Die burgerregtewaghond AfriForum, die Quaker Peace Centre en die FW de Klerk Stigting het vandag 'n aansoek in die Konstitusionele Hof gebring om Cyril Ramaphosa, Suid-Afrika se adjunkpresident, te gelas om 'n kommissie van ondersoek in te stel om bewerings van staatskaping te ondersoek. In hul…
Read More Stel 'n kommissie van ondersoek inContinue
AfriForum dien klagtes in weens R283 miljoen-wanbesteding deur Noordwes-departement
AfriForum het vandag as deel van sy "Genoeg is Genoeg"-veldtog – wat op Maandag, 18 April afgeskop het – 'n strafregtelike klag ingedien teen dr. Andrew Thabo Lekalakala, hoof van die Noordwes se departement van gesondheid. Dít volg nadat die organisasie die departement se jaarverslag ontleed het en gevind het dat Lekalakala ingevolge artikel 86(1)…
Read More AfriForum dien klagtes in weens R283 miljoen-wanbesteding deur Noordwes-departementContinue
Korrupsie | Nuus | Wanbesteding
Deur Alet Rademeyer Die net span al nouer rondom adv. Shaun Abrahams, nasionale direkteur van openbare vervolgings (NDOV). Die burgerregte-organisasie AfriForum en genl. Johan Booysen, voormalige hoof van die Valke in KwaZulu-Natal, wat vermoedelik onregmatig deur adv. Nomgcobo Jiba geskors is, het vandag strafregtelike klagtes van meineed en regsverydeling teen Abrahams by die Silverton-polisiestasie ingedien….
Read More Net om Shaun Abrahams span ál nouerContinue
AfriForum het vandag tydens 'n mediakonferensie in Centurion 'n verslag rakende die beweerde kaping van die strafregstelsel, getiteld 'Joining the Dots', vrygestel. Volgens die verslag, saamgestel deur Paul O'Sullivan, het president Jacob Zuma beheer oor die strafregstelsel verkry om te verseker dat strafregtelike klagtes teen homself, sy familielede en hul vennote ontspoor word. "Aangesien die…
Read More Verslag oor die kaping van die strafregstelsel vrygestelContinue
Waarvoor betaal ons?
AfriForum het 'n veldtog oor inkomstebelasting van stapel gestuur nadat skokkende statistiek van 2015 aandui dat die regering in die 2015/2016 belastingjaar weereens nie sy verantwoordelikhede nagekom het nie. Dit word al hoe duideliker dat regering misbruik maak van belastingbetalers omdat inkomstebelasting styg terwyl die regering nie sy primêre verpligtinge nakom nie. "Inkomstebelasting het 36,45%…